ddrg/super_eurlex huggingface dataset:
·Prilagoditev točke 3 Priloge I po pozitivni oceni zadevnih stroškov in koristi v zvezi s seznamom postavk pregleda, metodami, razlogi za neustreznost in oceno pomanjkljivosti v primeru sprememb obveznih zahtev, pomembnih za homologacijo, v zakonodaji Unije na področju varnosti in okolja.

S členom 17 Direktive 2014/45/EU, členom 6 Direktive 1999/37/ES, kakor je bila spremenjena z Direktivo 2014/46/EU, in členom 21 Direktive 2014/47/EU so se prenesla na Komisijo pooblastila za sprejemanje delegiranih aktov. Ta pooblastila so bila na Komisijo prenesena za obdobje petih let od 19. maja 2014 in bi se morala samodejno podaljševati za enaka obdobja.

Pooblastila iz člena 17 Direktive 2014/45/EU, kot so navedena zgoraj, niso bila izvedena. Vendar bi morala Komisija glede na spremembe oznak kategorij vozil, ki izhajajo iz sprememb zakonodaje o homologaciji (Uredba (EU) 2018/858), izvesti to pooblastilo za sprejetje delegiranega akta.

Metode pregledov so ostale nespremenjene, zato ni bilo potrebe po izvedbi pooblastila v zvezi s tem.

Po pozitivni oceni zadevnih stroškov in koristi v zvezi s seznamom postavk pregleda, metodami, razlogi za neustreznost in oceno pomanjkljivosti v primeru sprememb obveznih zahtev, pomembnih za homologacijo, v zakonodaji Unije na področju varnosti in okolja, pa mora Komisija izvesti pooblastilo za prilagoditev točke 3 Priloge I k Direktivi 2014/45/EU.

V ta namen je bila opravljena študija ocene, ali bi bilo stroškovno učinkovito v shemo rednih pregledov Evropske unije vključiti sistem eCall, in na podlagi te ocene se priporoča, da se sistem eCall vključi v prilogi I in III k Direktivi 2014/45/EU. V zvezi s tem bo Komisija ustanovila strokovno skupino, da bi pridobila nasvete in strokovno znanje držav članic in drugih ustreznih zainteresiranih strani za pripravo delegiranega akta.

Pooblastili iz člena 6 Direktive 1999/37/ES, kot sta navedeni zgoraj, nista bili izvedeni, saj ni prišlo niti do širitve Unije niti do spremembe vsebine certifikatov o skladnosti v ustrezni zakonodaji o homologaciji (Direktiva 2007/46/ES).

Pooblastila iz člena 21 Direktive 2014/47/EU, kot so navedena zgoraj, niso bila izvedena, vendar bo Komisija podobno kot v primeru Direktive 2014/45/EU izvedla pooblastilo za posodobitev oznake kategorije vozila (vozila kategorije T5), ki izhaja iz sprememb zakonodaje o homologaciji (Uredba 2019/519/EU). Z zgoraj navedeno strokovno skupino se bo posvetovala tudi glede priprave delegiranega akta za posodobitev oznak kategorij vozil v direktivah 2014/45/EU in 2014/47/EU. Ker metode pregledov ter seznam postavk, ki jih je treba pregledati, metode, razlogi za neustreznost in ocena pomanjkljivosti ostajajo nespremenjeni, preostali pooblastili nista bili izvedeni.



4. Zaključek

Komisija s tem poročilom izpolnjuje obveznost poročanja v skladu s členom 18(2) Direktive 2014/45/EU, členom 7(2) Direktive 1999/37/ES in členom 22(2) Direktive 2014/47/EU.

Komisija poziva Svet in Evropski parlament, naj se seznanita s tem poročilom.
1.Predgovor

V skladu s členom 7(3) Notranjega sporazuma za 11. ERS in členom 19(4) Uredbe Sveta (EU) 2018/1877 o finančni uredbi, ki se uporablja za 11. Evropski razvojni sklad (v nadaljnjem besedilu: finančna uredba za 11. ERS), Komisija v tem dokumentu predstavlja obveznosti, plačila in prispevke, izvedene v letu 2018, in tiste, ki jih je treba izvesti v letih 2019 in 2020, pri čemer upošteva napovedi Evropske investicijske banke (EIB).

V tem dokumentu so prikazani finančno izvrševanje evropskih razvojnih skladov (od 8. do 11.) v letu 2018 in napovedi izvrševanja za leti 2019 in 2020.

Za instrumente, ki jih Evropska investicijska banka (EIB) upravlja v okviru 9., 10. in 11. ERS (Sklad za spodbujanje naložb in subvencije obrestne mere), države članice prispevke plačujejo neposredno Evropski investicijski banki (EIB).

2.Uvod

Komisija in EIB sta za vse afriške, karibske in pacifiške države (AKP) ter čezmorske države in ozemlja (ČDO) posodobili napovedi obveznosti in plačil za leti 2019 in 2020. Zlasti napovedi plačil so bile pripravljene zato, da bi lahko države članice čim natančneje ocenile zneske, ki jih morajo rezervirati v svojih nacionalnih proračunih, hkrati pa bi se zagotovila zadostna razpoložljiva finančna sredstva za ERS, da bi se izognili likvidnostnim težavam.

V skladu s členom 7(3) Notranjega sporazuma o 11. ERS in členom 19(4) finančne uredbe za 11. ERS so bile ocene obveznosti in plačil posodobljene na podlagi najnovejših napovedi.

Naslednji graf ponazarja splošno gibanje bruto obveznosti in plačil od leta 1999 do leta 2018 ter napovedi za obdobje 2019–2020 (skupni zneski za Komisijo in EIB).





Bruto obveznosti in plačila: gibanje v obdobju 1999–2020 (v milijonih EUR)

* Napovedi za obdobje 2019–2020.

Opomba: podatki o izvrševanju evropskih razvojnih skladov do 31. decembra 2018 (obveznosti in plačila) ter napovedi za obdobje 2019–2020.

3.Dejansko finančno stanje za leto 2018 in napovedi za obdobje 2019–2020 (v milijonih EUR)

V naslednji preglednici so prikazani posodobljeni podatki o obveznostih, plačilih in prispevkih na podlagi najnovejših napovedi Komisije.

Dejansko stanje 2018

Napovedi za obdobje 2019–2020 (*) 2018 2019 2020 Obveznosti Komisija 4 959 4 057 3 372 EIB 1,130 956 917 Skupaj 6 089 5 013 4 289 Plačila Komisija 4 124 4 400 4 400 EIB 381 590 590 Skupaj 4 505 4 990 4 990 Prispevki Komisija 4 250 4 400 4 400 EIB 250 300 300 Skupaj 4 500 4 700 4 700

* Bruto zneski, tj. pred odbitkom zneskov, ki izhajajo iz sprostitev obveznosti, ali izterjav/vrnjenih sredstev. To je v skladu s pristopom, ki se uporablja za splošni proračun Unije.

4.Nezavezujoča ocena prispevkov za obdobje 2021–2022 (v milijonih EUR)
priložen predlogu za uporabo Solidarnostnega sklada Evropske unije za pomoč Grčiji, Španiji, Franciji in Portugalski

Evropska komisija ob upoštevanju:

–Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe Euratom,

–Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in zlasti člena 41 Uredbe,

–splošnega proračuna Evropske unije za proračunsko leto 2018, sprejetega 30. novembra 2017,

Evropskemu parlamentu in Svetu predlaga predlog spremembe proračuna št. 1 k splošnemu proračunu za leto 2018.

SPREMEMBE NAČRTA PRIHODKOV IN ODHODKOV PO ODDELKIH

Spremembe načrta prihodkov in odhodkov po oddelkih so na voljo na portalu EUR-Lex ( http://eur-lex.europa.eu/budget/www/index-sl.htm ). Temu dokumentu je za ponazoritev priložena angleška različica sprememb kot priloga v proračunskem formatu.

KAZALO

1. Uvod

2. Financiranje iz dodelitev Solidarnostnega sklada EU za leti 2017 in 2018

3. Odobritve, zahtevane v proračunu za leto 2018

4. Zbirna razpredelnica po razdelkih večletnega finančnega okvira

1.Uvod

Predlog spremembe proračuna (PSP) št. 1 za leto 2018 je priložen predlogu za uporabo sredstev Solidarnostnega sklada Evropske unije v višini 104 166 951 EUR za zagotovitev pomoči Grčiji zaradi potresov na Lezbosu, Franciji zaradi orkanov na Saint-Martinu in Guadeloupu ter Portugalski in Španiji zaradi gozdnih požarov v regiji Centro in Galiciji v letu 2017.

V PSP št. 1/2018 se predlaga vknjižba potrebnih odobritev v splošni proračun za leto 2018, tako v obveznostih kot v plačilih, potem ko se odštejejo že izplačana predplačila Grčiji, Franciji in Portugalski (6 520 846 EUR).

2. Financiranje iz dodelitev Solidarnostnega sklada EU za leti 2017 in 2018

V skladu s členom 10(1) uredbe o večletnem finančnem okviru je skupni znesek, ki je bil na voljo za uporabo sredstev Solidarnostnega sklada EU v začetku leta 2018, znašal 421 142 057 EUR, kar je vsota preostalih dodeljenih sredstev za leto 2018 v višini 280 371 754 EUR (tj. 574 342 834 EUR minus 293 971 080 EUR, kolikor je že bilo uporabljeno v letu 2017 ), čemur se prištejejo preostala dodeljena sredstva za leto 2017 v višini 140 770 303 EUR, ki so ostala neporabljena in so bila prenesena v leto 2018.
o izvajanju pooblastila za sprejemanje delegiranih aktov, prenesenega na Komisijo v skladu z Uredbo (EU) št. 525/2013 Evropskega parlamenta in Sveta z dne 21. maja 2013 o mehanizmu za spremljanje emisij toplogrednih plinov in poročanje o njih ter za sporočanje drugih informacij v zvezi s podnebnimi spremembami na nacionalni ravni in ravni Unije ter o razveljavitvi Sklepa št. 280/2004/ES

1. Uvod in pravna podlaga

Uredba o mehanizmu za spremljanje emisij (v nadaljnjem besedilu: uredba MMR) določa strog okvir preglednosti za emisije toplogrednih plinov in druge informacije v zvezi s podnebnimi spremembami. Vključuje elemente, potrebne za sledenje napredku pri izvajanju podnebne zakonodaje EU, zlasti odločbe o porazdelitvi prizadevanj, ter mednarodnih obveznosti EU v okviru Okvirne konvencije Združenih narodov o spremembi podnebja (UNFCCC) in Kjotskega protokola.

Uredba MMR na Komisijo prenaša pooblastilo za sprejemanje delegiranih aktov, kot je navedeno v členu 25(2), z namenom:

·določitve vsebinskih zahtev glede sistema evidenc Unije, kot je določeno v členu 6(2);

·dodajanja ali črtanja snovi s seznama toplogrednih plinov iz Priloge I k uredbi MMR oziroma dodajanja, črtanja ali spreminjanja kazalnikov v Prilogi III k navedeni uredbi ter upoštevanja sprememb potencialov globalnega segrevanja in mednarodno dogovorjenih smernic o evidencah, kot je določeno v členu 7(6); ter

·vzpostavitve registra Unije v skladu s členom 10(4).

To poročilo se zahteva v skladu s členom 25(2) uredbe MMR. V skladu s členom 25(2) se na Komisijo prenese pooblastilo za sprejemanje delegiranih aktov iz členov 6, 7 in 10(4) za obdobje petih let od 8. julija 2013. Od Komisije se zahteva priprava poročila o prenesenem pooblastilu najpozneje devet mesecev pred koncem petletnega obdobja.

Uredba MMR je bila leta 2014 spremenjena v zvezi s tehničnim izvajanjem Kjotskega protokola. S to spremembo se je na Komisijo preneslo pooblastilo tudi za sprejemanje delegiranih aktov v zvezi s tehničnim izvajanjem drugega ciljnega obdobja Kjotskega protokola v Uniji, kot je določeno v členu 10(5) in (6) uredbe MMR. V skladu s členom 25(2a) uredbe MMR se pooblastilo iz člena 10(5) in (6) na Komisijo prenese z dnem, ko Unija sklene spremembo iz Dohe h Kjotskemu protokolu, do konca dodatnega obdobja za izpolnitev obveznosti iz drugega ciljnega obdobja Kjotskega protokola. Glede na to, da je bilo navedeno pooblastilo na Komisijo preneseno za točno določeno časovno obdobje brez podaljšanja in da ni navedeno v členu 25(2), v tem poročilu ni zajeto.

Komisija je 30. novembra 2016 predstavila predlog uredbe o upravljanju energetske unije. Predlog v celoti vključuje uredbo MMR, da se spodbudi povezovanje med področjema energetike in podnebja, uredbo MMR pa s 1. januarjem 2021 razveljavlja. Do navedenega datuma bo uredba MMR ostala v veljavi kot ustrezni okvir za spremljanje toplogrednih emisij in odvzemov in poročanje o njih ter za druge informacije v zvezi s podnebjem.

2. Izvajanje pooblastila

2.1. Vsebinske zahteve glede sistema evidenc Unije ter upoštevanje sprememb potencialov globalnega segrevanja in mednarodno dogovorjenih smernic o evidencah (člena 6(2) in 7(6)(b))
EUROPEAN COMMISSION

Brussels, 28.6.2017

COM(2017) 342 final

REPORT FROM THE COMMISSION TO THE EUROPEAN PARLIAMENT AND THE COUNCIL

on the exercise of the power to adopt delegated acts conferred on the Commission pursuant to Directive 2016/802/EU of the European Parliament and of the Council of 11 May 2016 relating to a reduction in the sulphur content of certain liquid fuels
1. Uvod

Temeljne pravice in vrednote, na katerih temelji Evropska unija, so bile leta 2016 na preizkušnji. Dogajanja v državah članicah so pokazala, da spoštovanja vrednot in pravic iz Listine EU o temeljnih pravicah ni mogoče šteti za vnaprej zagotovljega.

EU se je spoprijemala z raznovrstnimi izzivi: s posledicami doslej najmnožičnejšega prihoda beguncev na njene zunanje meje, ekonomskimi neravnovesji in številnimi terorističnimi napadi. Ljudje, ki so večkrat izkusili krizo, niso prepričani, da bo njihovim otrokom bolje kot njim samim. Sprašujejo se, ali so jih institucije še sposobne ščititi pred izzivi in grožnjami v zvezi z migracijami, finančnimi pretresi in terorizmom. V teh okoliščinah se krepijo nacionalizem, populizem in nestrpnost, ti pa zagovarjajo izključevanje in izolacionizem kot edina načina reševanja sedanjih izzivov.

Glede na naraščajočo nestrpnost je pomembno tudi, da EU odločno utrjuje in spodbuja enake pravice za vse. Tretji Letni kolokvij o temeljnih pravicah leta 2017 bo posvečen spodbujanju pravic žensk in enakosti spolov. To bo priložnost za obravnavo ekonomskega in političnega opolnomočenja žensk, pravic žensk v javnem in zasebnem življenju ter boja proti nasilju nad ženskami v vseh oblikah – prav to nasilje je tudi tema usmerjenih ukrepov v celotnem letu.

Vse okoliščine skupaj vplivajo na temeljne pravice v EU. EU si mora odločno prizadevati za obrambo skupnih vrednot demokracije, temeljnih pravic in pravne države pred silami, ki želijo razdeliti naše družbe ter ogroziti naš model odprtosti in solidarnosti. Evropske in nacionalne institucije morajo znova pridobiti zaupanje ljudi s tem, da dokažejo, da so sposobne zagotoviti svobodo, varnost in blaginjo. Pri tem bosta ključna uspešno varstvo in spodbujanje temeljnih pravic ljudi ter skupnih vrednot EU, institucije EU pa morajo dajati zgled. Listina je v zvezi s tem neprecenljivo orodje, ki bi ga bilo treba v celoti izkoristiti.

2. Uporaba Listine EU

2.1 Spodbujanje in varstvo temeljnih pravic
[pic] | KOMISIJA EVROPSKIH SKUPNOSTI |

Bruselj, 29.11.2006

COM(2006) 773 konč.

SPOROČILO KOMISIJE SVETU

Pristopna pogajanja s Turčijo

SPOROČILO KOMISIJE SVETU

Pristopna pogajanja s Turčijo

1. Komisija ugotavlja, da Turčija ni v celoti izvedla Dodatnega protokola k Sporazumu iz Ankare ter da ostajajo omejitve prostega pretoka blaga, vključno z omejitvami glede prevoznih sredstev, v veljavi.

2. V teh okoliščinah ter s sklicevanjem na izjavo Evropske skupnosti in njenih držav članic z dne 21. septembra 2005 Komisija priporoča, da medvladna konferenca o pristopu s Turčijo ne sme odpreti pogajanj o poglavjih, ki zadevajo politična področja, na katera se nanašajo omejitve Turčije glede Republike Ciper, dokler Komisija ne potrdi, da je Turčija izpolnila svoje zaveze. Ta poglavja so: Poglavje 1 Prost pretok blaga; Poglavje 3 Pravica do ustanavljanja in svoboda opravljanja storitev; Poglavje 9 Finančne storitve; Poglavje 11 Kmetijstvo in razvoj podeželja; Poglavje 13 Ribištvo; Poglavje 14 Prometna politika; Poglavje 29 Carinska unija; in Poglavje 30 Zunanji odnosi.

3. Poleg tega Komisija priporoča, da se nobenega poglavja začasno ne zapre, dokler Komisija ne potrdi, da je Turčija v celoti izvedla svoje zaveze glede Dodatnega protokola.

4. Komisija bo obvestila Svet o vsakem napredku glede vprašanj, zajetih v izjavi z dne 21. septembra 2005, v svojih letnih poročilih o napredku.

5. Glede na doseženi napredek bi se moralo delo zdaj osredotočiti na dokončanje pregleda usklajenosti. Tista poglavja, za katera so bile tehnične priprave dokončane, bi morala ostati odprta v skladu s pogajalskim okvirom.

6. Komisija poudarja pomembnost nadaljevanja postopka, ki bi hitro privedel do polnopravnih pogajanj v letu 2007 pod okriljem ZN glede vsestranske poravnave ciprskega vprašanja.
[pic] | KOMISIJA EVROPSKIH SKUPNOSTI |

Bruselj, 25.9.2006

COM(2006) 550 konč.

POROČILO KOMISIJE SVETU

Pr otidampinškega postopka glede uvoza kompaktnih diskov za snemanje (CD+/–R) s poreklom iz Ljudske republike Kitajske, Hongkonga in Malezije

POROČILO KOMISIJE SVETU

Protidampinškega postopka glede uvoza kompaktnih diskov za snemanje (CD+/–R) s poreklom iz Ljudske republike Kitajske, Hongkonga in Malezije

To poročilo je pripravljeno v skladu s členom 9(2) Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (UL L 56, 6.3.1996, str. 1).

Člen 9 te uredbe določa naslednje:

"Zaključek brez ukrepov; uvedba dokončnih dajatev

1. Kjer se pritožba umakne, se lahko postopek zaključi, razen če tak zaključek ne bi bil v interesu Skupnosti.

2. Če se po posvetovanju zaščitni ukrepi izkažejo za nepotrebne in znotraj Svetovalnega odbora ni ugovorov, se preiskava ali postopek zaključi. V vseh ostalih primerih Komisija Svetu nemudoma predloži poročilo o rezultatih posvetovanja, skupaj s predlogom, da se postopek zaključi. Postopek se šteje za zaključenega, če v enem mesecu Svet s kvalificirano večino ne odloči drugače. (poudarjeno)

Posvetovanju o predlogu za zaključek postopka so sledili ugovori v Svetovalnem odboru. Predlog za zaključek primera in podrobnosti o posvetovanju so predstavljeni v prilogah.

Priloge:

1. Povzetek mnenj, predloženih med in po sestanku s Svetovalnim odborom (poslano samo v angleškem jeziku na zaupni osnovi (EU omejeno).

2. Osnutek odločbe Komisije o določitvi razlogov za zaključek zadevnega postopka (poslano v vseh jezikih).
OBRAZLOŽITVENI MEMORANDUM

1.Predmet urejanja predloga

Ta predlog se nanaša na sklep o stališču, ki se v imenu Unije zavzame v Skupnem odboru EGP v zvezi s predvidenim sprejetjem Sklepa Skupnega odbora o spremembi Priloge I (Veterinarske in fitosanitarne zadeve) k Sporazumu EGP

2.Ozadje predloga

2.1.Sporazum EGP

Sporazum o Evropskem gospodarskem prostoru (v nadaljnjem besedilu: Sporazum EGP) državljanom in gospodarskim subjektom v EGP zagotavlja enake pravice in obveznosti na notranjem trgu. Zagotavlja vključitev zakonodaje EU, ki zajema štiri svoboščine, v vseh 30 državah EGP, ki ga sestavljajo države članice EU, Norveška, Islandija in Lihtenštajn. Poleg tega Sporazum EGP zajema sodelovanje na drugih pomembnih področjih, kot so raziskave in razvoj, izobraževanje, socialna politika, okolje, varstvo potrošnikov, turizem in kultura, ki se skupaj imenujejo spremljevalne in horizontalne politike. Sporazum je začel veljati 1. januarja 1994. Evropska unija je skupaj s svojimi državami članicami pogodbenica Sporazuma.

2.2.Skupni odbor EGP

Za upravljanje Sporazuma EGP je odgovoren Skupni odbor EGP. To je forum za izmenjavo mnenj, povezanih z delovanjem Sporazuma EGP. Njegove odločitve se sprejemajo soglasno in so za pogodbenice zavezujoče. Za usklajevanje zadev EGP je na strani EU odgovoren Generalni sekretariat Evropske komisije.

2.3.Predvideni akt Skupnega odbora EGP

Pričakuje se, da bo Skupni odbor EGP sprejel Sklep Skupnega odbora EGP (v nadaljnjem besedilu: predvideni akt) o spremembi Priloge I (Veterinarske in fitosanitarne zadeve) k Sporazumu EGP.

Namen predvidenega akta je vključiti Izvedbeni sklep Komisije (EU) 2019/300 o določitvi splošnega načrta za obvladovanje kriznih razmer na področju varnosti živil in krme v Sporazum EGP.

Predvideni akt bo postal zavezujoč za pogodbenice v skladu s členoma 103 in 104 Sporazuma EGP.

3.Stališče, ki se zastopa v imenu Unije

Komisija predloži osnutek sklepa Skupnega odbora EGP Svetu v sprejetje kot stališče Unije. Ko bo stališče sprejeto, bi ga bilo treba v najkrajšem možnem času predstaviti v Skupnem odboru EGP.

Priloženi sklep Skupnega odbora EGP uvaja pravice držav Efte, ki so del EGP, do sodelovanja pri delu upravljavskega organa Unije, kar presega zgolj tehnične prilagoditve v smislu Uredbe Sveta (ES) št. 2894/94. Stališče Unije zato določi Svet.

4.Pravna podlaga

4.1.Postopkovna pravna podlaga

4.1.1.Načela

Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
Tega predloga ne spremlja ločena ocena učinka, saj je bila ocena učinka za Uredbo (EU) 2016/1628 že izvedena. Ta predlog ne spreminja vsebine navedene uredbe in zadevnim stranem ne nalaga novih obveznosti. Njegov namen je podaljšati pooblastila Komisije, da se posodobijo nekateri elementi glede na tehnični napredek in uvedejo druge spremembe v skladu s pooblastili.

Uredba (EU) 2016/1628 je vsa pooblastila Komisije za sprejemanje delegiranih aktov omejila na obdobje petih let, ki se je izteklo 6. oktobra 2021. Zaradi potrebe po stalnem posodabljanju elementov homologacijskih aktov glede na tehnološki napredek ali po uvajanju drugih sprememb v skladu s pooblastili osnutek predloga spreminja člen 55(2) Uredbe (EU) 2016/1628, da se določi pooblastilo za naslednjih pet let z možnostjo samodejnega podaljšanja.

2022/0080 (COD)

Predlog

UREDBA EVROPSKEGA PARLAMENTA IN SVETA

o spremembi Uredbe (EU) 2016/1628 glede podaljšanja pooblastila Komisije za sprejemanje delegiranih aktov

(Besedilo velja za EGP)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o delovanju Evropske unije in zlasti člena 114 Pogodbe,

ob upoštevanju predloga Evropske komisije,

po posredovanju osnutka zakonodajnega akta nacionalnim parlamentom,

ob upoštevanju mnenja Evropskega ekonomsko-socialnega odbora,

v skladu z rednim zakonodajnim postopkom,

ob upoštevanju naslednjega:

(1)Uredba (EU) 2016/1628 Evropskega parlamenta in Sveta določa temeljne določbe o emisijah plinastih in trdnih onesnaževal ter homologaciji za motorje z notranjim izgorevanjem za necestno mobilno mehanizacijo in Komisijo pooblašča za določitev tehničnih specifikacij v delegiranih in izvedbenih aktih. S členom 55(2) navedene uredbe je bilo to pooblastilo preneseno na Komisijo za omejeno obdobje petih let, ki se je izteklo 6. oktobra 2021. Ker je treba elemente zakonodaje o homologaciji posodobiti glede na tehnični napredek ali uvesti druge spremembe v skladu s pooblastili, vključno z delegiranim aktom, ki določa zahteve za spremljanje motorjev z notranjim izgorevanjem, vgrajenih v necestno mobilno mehanizacijo, med njihovim obratovanjem, bi bilo treba pooblastilo Komisije za sprejemanje delegiranih aktov podaljšati z možnostjo nadaljnjega podaljšanja.

(2)Uredbo (EU) 2016/1628 bi bilo zato treba ustrezno spremeniti –

SPREJELA NASLEDNJO UREDBO:

Člen 1

V členu 55 Uredbe (EU) 2016/1628 se odstavek 2 nadomesti z naslednjim:

„2. Pooblastilo za sprejemanje delegiranih aktov iz člena 19(2), člena 24(11), člena 25(4), člena 26(6), člena 34(9), člena 42(4), člena 43(5) in člena 48 se prenese na Komisijo za obdobje desetih let od 6. oktobra 2016. Komisija pripravi poročilo v zvezi s prenosom pooblastila najpozneje do 6. januarja 2026 in devet mesecev pred iztekom vsakega naslednjega petletnega obdobja. Prenos pooblastila se samodejno podaljšuje za obdobje petih let, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja.“

Člen 2

Ta uredba začne veljati dvajseti dan po objavi v Uradnem listu Evropske unije.